Atan yewweḍ-d Ubariq ad yeddu yid-sen ɣer taddert, imi akken nezra awardan ur ikeččem ara taddert iman-is. Kecmen imi n taddert aṭas n ixxamen iqburen I hudden ma d imaynuten warɛad selken s lebni, rǧan Utudert deg yiwet n tzeqqa, asmi kecmen ɣer-s, Sɛid yemekta-d setti-is acku tazeqqa-nni dina iɛaccen lejdud-is.Ubariq yewweḍ ɣer dada-s Utudert yenna-as: wweḍen-d itarrasen-nni maɛna d iriten, ad d-nawi tarbaɛt ad ten-wet s iblaḍen, ad tezzi tina ulac smaḥ ulac, d dda Ɣilas I yi-d-yeḥkan. Utudert iruḥ ɣer tzeqqa n tslent iwwi-tenid maɛna ur sen-id-yenni ara acu it-yuɣen, yettbedil-asen awal, ɣef at taddert kan I heddren, netta d aya i ticeɣben, Sɛid d Meẓyan wehmen amek yemma-s temmut, netta ur yeḥzin fella-as.